laion/Wikipedia-Exotic huggingface dataset:
הצעירים השמרנים (הממלכה המאוחדת)

הצעירים השמרנים (באנגלית: Young Conservatives) הוא ארגון הנוער הרשמי של המפלגה השמרנית בבריטניה. הארגון פתוח לחברים בגילאי 16 עד 30, והוא פועל לקידום ערכים שמרניים בקרב צעירים ברחבי הממלכה המאוחדת. הצעירים השמרנים נוסדו בשנת 1908 בשם "הליגה הלאומית של צעירים שמרנים". הארגון שינה את שמו מספר פעמים במהלך השנים, ובשנת 1977 קיבל את שמו הנוכחי. הצעירים השמרנים תומכים בעקרונות השמרנות המסורתיים, כגון: חופש הפרט: הצעירים השמרנים מאמינים כי לכל אדם יש זכות לחיות את חייו בצורה חופשית, ללא התערבות ממשלתית מיותרת. אחריות אישית: הצעירים השמרנים מאמינים כי לכל אדם יש אחריות לקחת את גורלו בידיו ולדאוג לעצמו ולמשפחתו. שוק חופשי: הצעירים השמרנים מאמינים כי שוק חופשי הוא הדרך הטובה ביותר להבטיח צמיחה כלכלית ושגשוג. צבא חזק: הצעירים השמרנים מאמינים כי צבא חזק הוא חיוני להגנת המדינה מפני איומים חיצוניים. ערכים משפחתיים מסורתיים: הצעירים השמרנים מאמינים כי משפחה חזקה היא הבסיס לחברה בריאה. הארגון מקיים אירועים וכינוסים רבים לאורך השנה, בהם דיונים פוליטיים, הרצאות, סדנאות ופסטיבלים. אירועים אלו פתוחים לחברים וללא חברים כאחד. הצעירים השמרנים משתתפים באופן פעיל בקמפיינים בחירות של המפלגה השמרנית. הם עוסקים בגיוס תמיכה, בדיוק על דלתות, בהפצת חומרי הסברה ועוד. הארגון מפתח מדיניות בנושאים שונים, כגון חינוך, בריאות, כלכלה וחברה. המדיניות המפותחת מוצגת לחברי הארגון ולציבור הרחב. הארגון מציע תוכניות הכשרה רבות לפעילים פוליטיים. תוכניות אלו נועדות ללמד את הפעילים כיצד לנהל קמפיינים, לגייס תמיכה ולעבוד עם התקשורת. הארגון מפרסם חומרים הסברתיים רבים, ביניהם עלוני מידע, כרזות וסרטונים. חומרים אלו נועדו להעלות את המודעות לערכים ולמדיניות של הארגון. הארגון שימש כמקפצה עבור רבים מהפוליטיקאים הבכירים במפלגה השמרנית, ביניהם מרגרט תאצ'ר, דייוויד קמרון ובוריס ג'ונסון. הארגון היה מעורב בקמפיינים פוליטיים רבים, ביניהם קמפיין הבחירות של מרגרט תאצ'ר בשנת 1979 וקמפיין הברקזיט בשנת 2016. הארגון זכה לביקורת מצד גורמים שונים על רקע פעילותו הפוליטית, אך הוא נותר אחד מארגוני הנוער הפוליטיים הגדולים והמשפיעים בבריטניה. אתר האינטרנט הרשמי של הצעירים השמרנים (באנגלית) About us, Young Conservatives (באנגלית)
היינריך פון אופטרדינגן

הַיְנְרִיךְ פוֹן אוֹפְטֶרְדִינְגֶן (בגרמנית: Heinrich von Ofterdingen) היה דמות אגדית של משורר לירי ומינזינגר גרמני מתקופת שיא ימי הביניים, המוזכרת במסורת הספרותית על זנגרקריג (מלחמת המשוררים) בטירת וארטבורג. דמותו הופיעה לימים גם ברומן פרגמנטי מאת נובאליס בשם "היינריך פון אופטרדינגן" משנת 1800 ובנובלה "מאבק המשורר" מאת א.ת.א. הופמן מ-1818. הפירסטנלוב (שיר שבח לנסיך) בן 24 הבתים על זנגרקריג מתאר את התמודדותו של היינריך עם זמרים מפורסמים אחרים, כמו ולטר פון דר פוגלוויידה, ריינמאר פון צווטר ווולפרם פון אשנבך בנוכחותו של הלנדגראף של תורינגיה. לאחר שהוא מנוצח הוא מקבל רשות לזמן את המכשף האגדי קלינגזור פון אונגרלנט לעזרתו. מספר גרסאות של הזנגרקריג, בשינויים מסוימים, הופיעו בכתבי יד לשירה, כגון קודקס מאנסה. עוד בימי הביניים תואר הזנגרקריג כאירוע היסטורי, למשל על ידי דיטריך מאפולדה. הגרסה הוולגטית המאוחרת של השיר על המלך לאורין ודמותו של דיטריך פון ברן מייחסת את כתיבת השיר להיינריך. לאחר שהזנגרקריג פורסם שוב על ידי הסופר השווייצרי יוהאן יאקוב בודמר במאה ה-18, הפך סיפור ימי ביניימי זה על שירה וחברה פופולרי בקרב סופרים רומנטיים. היינריך פון אופטרדינגן נודע בעיקר בזכות הרומן של נובאליס שפורסם ב-1802, והתגלמותו באופרה טנהויזר מאת ריכרד וגנר, התלכדה עם אגדת טנהויזר של ימי הביניים המאוחרים, שילוב שנוצר על ידי כריסטיאן תאודור לודוויג לוקאס בספרו "על מלחמת וארטבורג" מ-1838. הרומן של נובאליס הכיל גם את סמל הפרח הכחול, שהפך לסמל מפתח ברומנטיקה. בתחילת המאה ה-20 תיארו סופרים גרמנים לאומנים את היינריך כמגן השירה הגרמנית האמיתית ואף כמחבר של שירת הניבלונגים. מדיה וקבצים בנושא היינריך פון אופטרדינגן בוויקישיתוף הרומן היינריך פון אופטרדינגן מאת נובאליס, באתר פרויקט גוטנברג (באנגלית) "אופטרדינגן, היינריך פון", האנציקלופדיה העברית (כרך ב, עמ' 66), חברה להוצאת אנציקלופדיות, תשי"א.
הדיוויזיה ה-54 (האימפריה הגרמנית)

הדיוויזיה ה-54 (בגרמנית: 54. Infanterie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-3 במרץ 1915, מיחידות שנלקחו מדיוויזיות אחרות או שגויסו לאחרונה. היחידות נלקחו מחלקים שונים של הקיסרות הגרמנית: רגימנט המילואים ה-27 מסקסוניה הפרוסית, שנלקח מדיוויזיית המילואים ה-7; רגימנט הרגלים ה-84 משלזוויג-הולשטיין, שנלקח מדיוויזיית הרגלים ה-18; ורגימנט המילואים ה-90 מהדוכסות הגדולה של מקלנבורג-שוורין, שנלקח מדיוויזיית המילואים ה-18. פרשי הדיוויזיה היו אסקדרון של רגימנט ההוסרים טוטנקופף (אנ') של בראונשווייג. לאחר תקופה קצרה בחזית בצרפת, נשלחה הדיוויזיה לחזית המזרחית ביולי 1915, שם השתתפה במתקפת בוג-נארוו. היא חזרה לחזית המערבית באוקטובר 1915. ממאי עד נובמבר 1916, הדיוויזיה השתתפה בקרב ורדן, במיוחד בקרב על מבצר דואומון. בשנת 1917, היא לחמה בקרב השני על האן ובקרב איפר השלישי, שם ספגה אבדות כבדות. היא גם התמודדה עם התקפת הטנקים של מדינות ההסכמה בקמברה בנובמבר 1917. באביב 1918 לחמה הדיוויזיה במתקפת האביב, ובהמשך לחמה בקרב אמיין ובמתקפת מאה הימים. לאחר תום המלחמה חזרה הדיוויזיה לביתה, שם פורקה בינואר 1919. היא דורגה על ידי המודיעין של מדינות ההסכמה ב-1917 וב-1918 כדיוויזיה מדרג שני, בעיקר בשל אבדות כבדות בהתקפות בהן השתתפה. גנרל-לויטננט אוסקר פון ואטר (1 במרץ 1915 – 4 במרץ 1918) גנרל-מיור ארנסט קאביש (5 במרץ 1918 – 8 בפברואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919, (1920)
הדיוויזיה ה-204 (האימפריה הגרמנית)

הדיוויזיה ה-204 (וירטמברג) (בגרמנית: 204. (Württembergische) Infanterie-Division) הייתה דיוויזיה של ממלכת וירטמברג, אשר הפכה לחלק מצבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-8 ביוני 1916 מיחידות וירטמברגיות וסקסוניות, והועמדה תחת פיקודו של גנרל-לויטננט הרמן פון שטיין. הדיוויזיה הוצבה בחזית המערבית, ובדצמבר 1916 היא הפכה ליחידה וירטמברגית בלבד. הדיוויזיה השתתפה בקרב איפר השלישי, מתקפת האביב הגרמנית, קרב אמיין ומתקפת מאה הימים, ולאחר המלחמה חזרה לגרמניה ופורקה בינואר 1919. Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
יוגבן סונדשטיין

יוגבן סונדשטיין (בפארואזית: Jógvan Sundstein; 25 במאי 1933 – 8 ביולי 2024) היה פוליטיקאי מאיי פארו שכיהן כראש ממשלת איי פארו, שר בקבינט של איי פארו (אנ') וחבר במפלגת העם (אנ'). סונדשטיין היה בנם של יוהנה מלנה (לבית ינסן) והנס יעקב מטרס סונדשטיין מטורסהאבן. הוא היה נשוי ללידיה מרסטן (נולדה ב-20 בנובמבר 1927) מקלאקסוויק, נכדו יוהאן סונדשטיין, יליד 1993 הוא גיימר עטור פרסים. סונדשטיין היה רואה חשבון מוסמך, והיה חבר במספר רב של דירקטוריונים. בשנת 1979 נבחר לראשונה ללגטינג (אנ') (הפרלמנט של איי פארו). הוא היה יושב ראש הלגטינג מ-1980 עד 1984 ומ-1988 עד 1989. סונדשטיין כיהן כראש ממשלת איי פארו (לוגמאדור) מ-1989 עד 1991 וכשר מ-1991 עד 1993. ב-2008 פרסם סונדשטיין את זיכרונותיו, והיה לפוליטיקאי הפארואזי (אנ') הראשון שעשה זאת. הוא נפטר ב-8 ביולי 2024, בגיל 91. מדיה וקבצים בנושא יוגבן סונדשטיין בוויקישיתוף "Jógvan Sundstein fyrrverandi løgmaður deyður". in.fo (בפארואזית). 8 ביולי 2024. {{cite news}}: (עזרה) portal.fo: Sundstein skrivar søgu (אורכב 15.04.2012 בארכיון Wayback Machine), June 2, 2008. ("Sundstein writes history") Jógvan Sundstein er deyður, Kringvarp Føroya (בפארואזית)
הביתה (אלבום)

הביתה הוא אלבום האולפן השלישי של מיכאל כהן, הידוע בשם הבמה כהן. האלבום יצא לאור ב-17 ביוני 2024 תחת הוצאת חברת שיגולה רקורדס. ב-6 ביוני הודיע כהן בחשבון האינסטגרם שלו על צאת האלבום. האלבום כולל 12 שירים חדשים, בנוסף לסינגל, "עד הקיץ", שיצא כחודש לפני צאת האלבום. האלבום כולל שיתופי פעולה עם מספר אמנים: ג'ימבו ג'יי, כרקוקלי, אלון עדר, קטלין אליגדו, יא-נה ואוחנה. האלבום הביתה באתר אפל מיוזיק האלבום הביתה באתר יוטיוב כהן, בוי אצ'י, אורי שוחט, הפנר, עמרי בר, ארגוב ועומר כחלון mccohen, ״הביתה״ יוצא עוד 11 יום. שמרו מראש עכשיו באפל מיוזיק ובספוטיפיי - לינק בביו. בינתיים הנה אני בעדשתו של @akameidan, באתר אינסטגרם, ‏6 ביוני 2024 כהן / הביתה | הליקון ארומה מיוזיק גרופ, באתר heliconaroma.co.il, ‏2024-06-19
פיליפ רוטברג

פיליפ רוטברג (ברוסית: Филипп Григорьевич Рутберг‏; 22 בספטמבר 1931, ויניצה - 12 באפריל 2015, סנקט פטרבורג) היה פיזיקאי סובייטי-רוסי ממוצא יהודי. רוטברג התמחה בפיזיקה של חשמל וחקר פלסמה. פיליפ רוטברג נולד בשנת 1931 בויניצה (אז בתחומי האימפריה הרוסית כיום באוקראינה) למשפחה יהודית. הוריו היו רופאים. לאחר פלישת הנאצים לברית המועצות המשפחה פונתה לקויבישב. קרובי משפחה שלא הצליחו לעזוב את העיר נרצחו על ידי הנאצים. אביו של רוטברג גויס לשורות הצבא האדום ושוחרר אחרי המלחמה בדרגת רב-סרן. אחרי סיום לימודי בית ספר רוטברג סיים בשנת 1954 לימודי משפטים באוניברסיטת לנינגרד אך עבד בתחום תקופה קצרה. בשנת 1961 הוא סיים לימודי הנדסה תוך התמחות בפיזיקה של חשמל במכון הפוליטכני של לנינגרד. לאחר קבלת התואר הוא היה מרצה בבית ספר לטכנאים ובהמשך החל לעבוד במכון לפיזיקה וטכנולוגיה על שם יופה. במהלך עבודה במכון הוא סיים לימודי תואר שלישי ובהמשך עבודת פוסט-דוקטורט. בשנת 1990 רוטברג התקבל החבר בהתכתבות לאקדמיה למדעים של בית המועצות. בשנת 2000 הוא קיבל מעמד של חבר בפעול. רוטברג היה מלמד במכון הפוליטכני של לנינגרד וכיהן בדרגת פרופסור. בשנת 1991 רוטברג התמנה למנהל מכון מחקר של האקדמיה החדש שהוקם בסנקט פטרבורג. המכון עסק בחקר בעיות פיזיקת חשמל וזרם חזק. רוטברג היה מומחה בתופעת פריקה חשמלית בגזים, ייצור מכונות חשמל ליצירת אימפולס חשמלי וחקר פלסמה. בתחום זה הוא כתב מספר רב של מאמרים ומספר ספרים. בבעלותו היו פטנטים בנושא. רוטברג תמך בהקמת תחנות לייצור חשמל על בסיס מקורות אנרגיה מתחדשות בעיקר תוך שימוש בפסולת. על פעילותו בשנת 1982 רוטברג קיבל פרס ברית המועצות ובהמשך מספר עיטורים ופרסים נוספים. רוטברג נפטר בשנת 2015 בגיל 83 . ביוגרפיה (ברוסית)
קאטיק

קאטיק (באזרית: Qatiq; בטורקית: Katık) הוא יוגורט סמיך המותסס באמצעות חיידקים, מיוצר מחלב פרה ונפוץ במדינות הקווקז ומרכז אסיה. הכנת הקאטיק נעשית באמצעות חימום החלב לטמפרטורה גבוהה לצורך חיטוי והעברה לקירור בטמפרטורה של כ-40 מעלות צלזיוס, לאחר מכן מוסיפים לחלב תרבית חיידקים (בדומה ליוגורט) ומניחים לו לתסוס למשך כמה שעות עד לקבלת מרקם סמיך. נהוג לאכול את הקאטיק כמנת פתיחה, כבסיס למרק, תוספת למנות בשריות ודגים אך גם כממרח על לחם. למרות שקאטיק הוא מאכל אזרי מסורתי, קיימות גרסאות נוספות שלו, באיראן הוא נקרא מאסט (ماست), בטורקיה איירן (Ayran), בגיאורגיה מטסוני (მაწონი) ובבולגריה (katăk). סוזמה צזיקי טרטור מדיה וקבצים בנושא קאטיק בוויקישיתוף מתכון אוזבקי להכנת קאטיק, באתר Uzbekcooking מתכון להכנת קאטיק, באתר Bonapeti NPSelection, Fermented Milk Products From All Over the World • Qatiq, Kefir and Yogurt (Turkic countries), natprosel, ‏2021-01-11 (באנגלית) What’s The Difference Between Regular and Greek Yogurt?, Kitchn (באנגלית) NPSelection, Fermented Milk Products from All Over the World. Suzma, natprosel, ‏2018-06-07 (באנגלית)
מכון לפיזיקה וטכנולוגיה על שם יופה

מכון לפיזיקה וטכנולוגיה על שם יופה (ברוסית: Физико-технический институт имени А. Ф. Иоффе РАН) הוא מוסד מחקר ופיתוח מהמובילים ברוסיה בתחום פיזיקה. נקרא על שם אברם יופה שהקים אותו והיה מנהלו במשך עשרות שנים. המכון מתחיל את ההיסטוריה שלו מ-23 בספטמבר 1918 כאשר אושרה החלאה על הקמת מחלקה לפיזיקה וטכנולוגיה במכון לחקר קרני רנטגן. לפי המסורת חגיגות להקמת המכון מתקיימות ב-29 באוקטובר, יום הולדת של אברם יופה. יופה היה מנהל המחלקה החדשה עד לשנת 1922 כאשר היא נפרדה פוצלה ממכון לחקר קרני רנטגן והוקם "מכון לפיזיקה, טכנולוגיה וחקר קרני רנטגן". אברם יופה החל לנהל את המכון. בהמשך שמו של המכון שונה מספר פעמים, התווספו מחלקות חדשות וחלק מהמחלקות הועברו למוסדות מחקר אחרים. בשנת 1938 יופה ומדעני מכון נוספים כתבו מכתב לויאצ'סלב מולוטוב על הצורך בהרחת מחקרים בתחום פיזיקה גרעינית. בשנת 1941 החל לעבוד מאיץ חלקיקים ראשון של המכון. במהלך מלחמת העולם השנייה חלק מדעני המכון פונו לקאזאן ופעלו שם. המכון תרם למעמץ המלחמתי ופעל בתחומים שתמכו בלחמיה חזית בעיקר בתחום המכ"ם והגנמת אוניות הצי מפני מוקשים. בשנת 1946 מדעני המכון החלו לעבוד בפרויקט בניית פצצה גרעינית. בשנת 1956 עם הקמת מאיץ חלקיקים חדש תחום הגרעין עבר לסניף המכון בגטצ'ינה. בשנת 1960 מהכון נקרא על שם יופה ובשנת 1968 למכון הוענק עיטור לנין. בשנת 2002 על בסיס המכון הוקמה אוניברסיטה. המכון היה בין מייסדים של מספר כתב עת מדענים שמתפרסמים ברוסיה ונוסדו בתקופת ברית המועצות. נכון לשנת 2024 המכון כולל 5 מחלקות: מחלקת ננוטכנולוגיה מחלקת אלקטרוניה של מצב מוצק מחלקת פיזיקת מצב מוצק מחלקת פלסמה, פיזיקה גרעינית ואסטרופיזיקה מחלקת פיזיקה של מוליכה למחצה ומבודדים כל מחלקה כוללת מספר מעבדות. במכון עובדים 1977 מדענים ומהנדסים (2024). במהלך השנים עבדו בו מספר חתני פרס נובל: ניקולאי סמיונוב (פרס לנובל לכימיה, 1956) לב לנדאו (פרס נובל לפיזיקה, 1962) פיוטר קאפיצה (פרס נובל לפיזיקה, 1978) ז'ורס אלפרוב (פרס נובל לפיזיקה, 2000), הי המנהל המכון בשנים 1987–2003 אלכסיי יקימוב (רפס נובל לכימיה, 2023) בנוסף במכון עבדו מדענים בולטים לב ארצימוביץ', מאטבי ברונשטיין, איסאק קיקואין, ג'ורג' גאמוב, איגור קורצ'טוב, יעקב פרנקל, יולי חריטון, פיליפ רוטברג, לב גורביץ', ולדימיר גריבוב, ולדימיר פרל מדיה וקבצים בנושא מכון לפיזיקה וטכנולוגיה על שם יופה בוויקישיתוף אתר האינטרנט הרשמי של מכון לפיזיקה וטכנולוגיה על שם יופה
שמירה (פירושונים)

האם התכוונתם ל... שמירה – הגנה מאבדן או פגיעה שמירה (חסידות) – מטבע שאדמו"רים נוהגים לחלק לחסידיהם לשם שמירה מעין הרע שמירה (סרט) – סרט אימה על-טבעי אמריקאי שמיר שמורה
אלכסיי קונטורוביץ'

אלכסיי קונטורוביץ' (ברוסית: Алексей Эмильевич Конторович‏; (28 בינואר 1934 - 24 באוקטובר 2023) היה גאולוג סובייטי-רוסי בעל שורשים יהודים. הוא התמחה בחיפושי נפט וגז. אלכסיי קונטורוביץ' נולד בשנת 1931 בחרקיב (אז בתחומי האימפריה הרוסית כיום באוקראינה) למשפחה מעורבת יהודית-יוונית. אביו, אחיו וקרובי משפחה נוספים הוצאו להורג או הוגלו לסיביר בשנת 1937 בתקופת הטיהורים הגדולים. אלכסיי גדל עם אמו. בשנת 1941 הם הצליחו לעזוב את העיר ועברו לסיביר בה הוא סיים בית ספר עם מדליית זהב. בשנת 1956 קונטורוביץ' סיים בהצטיינות לימודי פיזיקה באוניברסיטת טומסק. בגלל מוצאו היהודי וכחבר משפחה של מואשמים בפעילות נגד השלטון, הוא הצליח להתקבל לעבודה רק כמורה לפיזיקה בבית ספר. לקראת שנת 1958 עם שינויים הפוליטיים במדיניות פנים בברית המועצות קונטורוביץ' הצליח להתקבל לעבודה במכון למחקר גאולוגי של אקדמיה למדעים של ברית המועצות. הוא עבר לנובוסיבירסק, סיים לימודי תואר שלישי בשנת 1964 ועבודת פוסט-דוקטורט בשנת 1968. קונטורוביץ' קודם בעבודה במכון בו עבד, בשנת 1989 הוא מונה לסגן מנהל למדע ובשנת 1997 למנהל המכון. בשנת 1990 קונטורוביץ' התקבל כחבר בהתכתבות באקדמיה למדעים של ברית המועצות ובשנת 1991 קיבל מעמד של חבר בפעול. פעילות של קונטורוביץ' התרכזה בחקר שיטות לחיפוש גז ונפט ופיתוח שיטות לניצול שדות גז ונפט שהתגלו. העבודות יישומיות התרכזו בשטח סיביר המערבית בה קיימות שדות גז ונפט רבות. קונטורוביץ' פרסם כ-850 מאמרים בנושא וכתב מספר ספרים. הוא היה חבר מערכת של כתבי עת בנושא התמחותו. על פעילותו לקונטורוביץ' הוענקו פרסים ועיטורים רבים. קונטורוביץ' נפטר בשנת 2023 בנובוסיבירסק לאחר מחלה קשה וממושכת. בנו למד גאולוגיה, מכהן כפרופסור ובשנת 2008 נחבר לאקדמיה למדעים. מדיה וקבצים בנושא אלכסיי קונטורוביץ' בוויקישיתוף ביוגרפיה (ברוסית)
התעמלות באולימפיאדת פריז (2024)

תחרויות ההתעמלות באולימפיאדת פריז (2024) התקיימו מ-27 ביולי עד 10 באוגוסט 2024, בשלוש קטגוריות שונות: התעמלות מכשירים, התעמלות אומנותית וטרמפולינה. תחרויות התעמלות המכשירים (27 ביולי עד 5 באוגוסט) והטרמפולינה (2 באוגוסט) התקיימו באקור הוטל ארנה (מכונה בשמה הישן, ארנה ברסי, בשל חוקי החסות של הוועד האולימפי הבין-לאומי), ותחרויות ההתעמלות האמנותית התקיימו בהיכל הספורט פורט דה לה שאפל מה-8 עד 10 באוגוסט. אוסטריה (2) אוסטרליה (2) אוקראינה (12) אוזבקיסטן (3) אזרבייג'ן (7) איטליה (17) איראן (1) אירלנד (1) אלג'יריה (1) ארמניה (2) ארצות הברית (13) בולגריה (9) בוליביה (4) בלגיה (5) ברזיל (15) בריטניה (13) גאורגיה (1) גרמניה (16) דרום אפריקה (1) האיטי (1) הולנד (10) הונג קונג (1) הונגריה (5) הפיליפינים (4) הרפובליקה הדומיניקנית (1) טאיפיי הסינית (2) טורקיה (5) יוון (1) יפן (12) ירדן (1) ישראל (8) לאוס (1) ליטא (1) מצרים (10) מקסיקו (8) ניו זילנד (3) סוריה (1) סין (20) סלובניה (2) ספורטאים אינדיבידואלים ניטרליים ספורטאים אינדיבידואלים ניטרליים (3) ספרד (17) פורטוגל (2) פנמה (1) צ'כיה (1) צרפת (14) (מארחת) קולומביה (3) קוריאה הדרומית (8) קוריאה הצפונית (1) קזחסטן (4) קנדה (11) קפריסין (2) קרואטיה (2) רומניה (7) שווייץ (6) ב-10 באוגוסט 2024 בית הדין לבוררות בספורט הודיע על ביטול הערעור של ג'ורדן צ'ילס אשר העלה אותה מעל אנה ברבוסו, ובכך מעניק לברבוסו את מדליית הארד. נשים בקרב רב נלקחת התוצאה רק של הקפיצה הראשונה, והקפיצה השנייה נועדה לאפשר למתעמלת להתחרות בגמר שולחן הקפיצות המתעמלות נדרשות לבצע שתי קפיצות והתוצאה היא הממוצע שלהן גברים התעמלות במשחקים האולימפיים אמיר ענבר, ארבע שניות הפכו את הרגע הכי יפה באולימפיאדה למאבק מכוער, באתר הארץ, 16 באוגוסט 2024 זאב אברהמי, של מי המדליה הזו בכלל? משפט שלמה של הספורט העולמי, באתר ynet, 25 בספטמבר 2024 Paris 2024 – Artistic Gymnastics, באתר אולימפיאדת פריז Paris 2024 – Rhythmic Gymnastics, באתר אולימפיאדת פריז Paris 2024 – Trampoline Gymnastics, באתר אולימפיאדת פריז לוח הזמנים בהתעמלות מכשירים, מתוך אתר אולימפיאדת פריז לוח הזמנים בהתעמלות אמנותית, מתוך אתר אולימפיאדת פריז לוח הזמנים בטרמפולינה, מתוך אתר אולימפיאדת פריז טבלת המדליות בהתעמלות מכשירים, מתוך אתר אולימפיאדת פריז 2024 טבלת המדליות בהתעמלות אמנותית, מתוך אתר אולימפיאדת פריז 2024 טבלת המדליות בטרמפולינה, מתוך אתר אולימפיאדת פריז 2024
שחייה אמנותית באולימפיאדת פריז (2024)

תחרויות השחייה האמנותית (לשעבר שחייה צורנית) באולימפיאדת הקיץ 2024 בפריז, צרפת, התקיימו בין ה-5 ל-10 באוגוסט במרכז האקווטי של פריז. בניגוד לאולימפיאדה הקודמת, מספר השחייניות המתחרות בשני האירועים במשחקים אלו צומצם מ-104 ל-96. מספר שינויים משמעותיים הוכנסו לתוכנית השחייה האמנותית בפריז 2024 כדי לחזק את השוויון המגדרי והמגוון הרחב בין האומות בתהליך המוקדמות. ב-7 באוקטובר 2022 קיבלה פדרציית השחייה הבין-לאומית כמעט 99 אחוז מהקולות לשינוי חוקי השחייה האמנותית בין השנים 2022 ל-2025, כגון הרכב של קבוצה בת שמונה חברים ומספר מקסימלי של שני גברים בקבוצה. במקצה הקבוצתי הוועד האולימפי הלאומי (NOC) בעל הדירוג הגבוה ביותר בכל אחד מחמשת המפגשים היבשתיים, למעט מדינת המארחת צרפת (המייצגת את אירופה), יקבל מקום במכסה. יתר הוועדים יתחרו על חמשת המקומות הזמינים באליפות העולם בשחייה 2024. במקצה הדואט, הוועד האולימפי הלאומי בעל הדירוג הגבוה ביותר מכל אחד מחמשת המפגשים היבשתיים שאין לו קבוצה שהעפילה, יבטיח מקום נחשק, בעוד יתר הוועדים יתחרו על שלושת המקומות הנותרים באליפות העולם 2024. כל עשרת הוועדים האולימפיים הזכאים להתחרות במקצה הקבוצתי חייבים לבחור שני חברים לצורך הרכבת דואט.   מדינה מארחת (צרפת) "Paris 2024 – Artistic Swimming". Paris 2024. נבדק ב-18 בדצמבר 2022. {{cite web}}: (עזרה) Martin, Marta; Fava, Giselle (14 בספטמבר 2022). "How to qualify for artistic swimming at Paris 2024. The Olympics qualification system explained". International Olympic Committee. נבדק ב-18 בדצמבר 2022. {{cite news}}: (עזרה) Rowbottom, Mike (7 באוקטובר 2022). "Men and women set to compete together in artistic swimming group events at Paris 2024". Inside the Games. נבדק ב-18 בדצמבר 2022. {{cite news}}: (עזרה) "World Aquatics updates and clarification on the Paris 2024 Rules and Qualification". FINA. 22 בדצמבר 2022. נבדק ב-26 בדצמבר 2022. {{cite news}}: (עזרה) "Qualification System – Games of the XXXIII Olympiad – Artistic Swimming" (PDF). FINA. International Olympic Committee. נבדק ב-18 בדצמבר 2022. {{cite web}}: (עזרה) טבלת המדליות בשחייה אמנותית, מתוך אתר אולימפיאדת פריז 2024
ארדהאן

ארדהאן (בטורקית: Ardahan; בגאורגית: არტაანი - ארטאאני; בארמנית: Արդահան) היא עיר בצפון-מזרח טורקיה ובירת הנפה הקרויה על שמה במחוז מזרח אנטוליה. העיר שוכנת 842 ק"מ צפון-מזרחית לבירה אנקרה ובסמוך לגבול עם גאורגיה. לפי אומדן רשמי משנת 2022 אוכלוסייתה מנתה 41,672 תושבים. העיר ידועה בזכות גבינת קשר והמצודה (טו') הנמצאת בשטחה. גאורגיה אחלציחה, גאורגיה טורקיה אדירנה, טורקיה מדיה וקבצים בנושא ארדהאן בוויקישיתוף אתר האינטרנט הרשמי של ארדהאן (בטורקית) ארדהאן, ברשת החברתית פייסבוק ארדהאן, ברשת החברתית אקס (טוויטר) ארדהאן, ברשת החברתית אינסטגרם ארדהאן, סרטונים בערוץ היוטיוב Turkey: Administrative Division (Provinces and Districts) - Population Statistics, Charts and Map ערך זה הוא קצרמר בנושא יישובים בטורקיה. אתם מוזמנים לתרום לוויקיפדיה ולהרחיב אותו.
What Difference Does It Make?

"What Difference Does It Make?" (בעברית: "מה זה משנה?") הוא שיר של להקת הסמית'ס, שנכתב על ידי הזמר מוריסי והגיטריסט ג'וני מאר. זה היה הסינגל השלישי של הלהקה והוא מופיע באלבום הבכורה שלהם, The Smiths. גרסה אחרת, שהוקלטה עבור המופע של ג'ון פיל ברדיו 1 של ה-BBC, כלולה באלבום האוסף Hatful of Hollow. השיר היה אחד הלהיטים המשמעותיים הראשונים של הלהקה, והגיע למקום ה-12 במצעד הסינגלים הבריטי. דמותו של ריי סמית' ברומן של ג'ק קרואק The Dharma Bums אומרת שוב ושוב "What Difference Does It Make?", כמו גם "Pretty girls make graves", שמו של שיר נוסף שהופיע ב-The Smiths. "What Difference Does It Make?" שוחרר ללא קליפ נלווה. בריאיון לטוני פלטשר בתוכנית The Tube ב-1984, מוריסי אמר שהוא מרגיש ששוק הווידאו הוא משהו שהולך "למות מהר מאוד", ושהוא רוצה "לבשר את מותו". העטיפה של הסינגל היא תצלום של טרנס סטמפ, שצולם על סט הסרט האספן. במקור, סטמפ סירב לאשר את השימוש בתצלום, ובחלק מההוצאות הופיע מוריסי בסצנה משוחזרת. בשחזור מוריסי מחזיק חלב, בניגוד לכלורופורם במקור. עם זאת, סטמפ שינה את דעתו במהרה, והעטיפה המקורית הוחזרה. מוריסי - שירה ג'וני מאר - גיטרות אנדי רורק - גיטרה בס מייק ג'ויס - תופים מידע על היצירה "What Difference Does It Make?" באתר מיוזיק בריינז גרסאות נוספות ל"What Difference Does It Make?" באתר SecondHandSongs What Difference Does It Make? - The Smiths | A... | AllMusic (באנגלית), נבדק ב-2024-07-10 The Tube interview with Tony Fletcher, Youtube
אוספורטיס

אוספורטיס הוא אלבום אוסף של רמי פורטיס אשר יצא בשנת 1999. האלבום כלל 3 תקליטורים תחת השמות "סינגלים" (אוסף סינגלים), "שלנו" (אוסף שירים בולטים עם שני שירים חדשים) ו"וגם אוסף בולים" (שירים נדירים מתקופות שונות) כש"סינגלים" נמכר גם בנפרד כאלבום בודד. לכבוד האוסף פורטיס שב לשתף פעולה עם ברי סחרוף והם הקליטו יחד שלושה שירים חדשים וגם קיימו 2 הופעות איחוד לכבוד יציאת האוסף בליווי הנגנים שליוו אותם לאורך הקריירה. הקליט עצבות, סיפורים מהתחת, אספמיה: אלידע רמון מיקסס אותם: יזהר אשדות ערך דיגיטלית הכל: יזהר אשדות באולפן שלו יולי-אוגוסט 1999 צילמו במשך השנים: ארן אדר בורלא, מישל אזולאי ז"ל, אביבית גולן, רן גולני, גדי דגון, עידן זעירא, יאיר לב, רונן ללנה, חגית מור, מלכה שפיגל עושים יחסי ציבור: טלי דרבינסקי, אורן בראל הפיקה דפוס: הדס אי ירושלמי עיצבה: יעל יעקבי הפיקה עצבות, סיפורים מהתחת, אספמיה: שרון רוטר עזר בהפקה: שי צברי ערכנו: אנחנו ייעץ ואסף: דרור נחום התרוצצה: תמי בן-יהודה הפיק: ניצן זעירא
Astro Lounge

Astro Lounge (בעברית: טרקלין חלל) הוא אלבום האולפן השני של להקת הרוק האמריקאית Smash Mouth, שיצא ב-8 ביוני 1999 על ידי אינטרסקופ רקורדס. אלבום זה כולל את הסינגל "All star", שהוא הסינגל המצליח והנמכר ביותר של הלהקה, שהגיע כמעט למקום הראשון במצעד בילבורד הוט 100 בארצות הברית. "All Star" הופיע בסרטים "מיסטרי מן" ו"המפקח גאדג'ט" משנת 1999, בסרט "דיגימון" משנת 2000 ובסרטים שרק ומיליונר מי שגומר ראשון מ-2001. השיר היה מועמד לפרס גראמי עבור הופעת הפופ הטובה ביותר על ידי צמד או קבוצה. "Then the Morning Comes" הופיע בפרסומת טלוויזיה של ניסאן. זה היה הסינגל הראשון של Smash Mouth שנכנס למצעד של בילבורד. Smash Mouth הקליט קאבר של "Can't Get Enough of You Baby" ב-1998 לצורך הכללה בסרט Can't Hardly Wait. הגרסה שלהם מזכירה את גרסת הכיסוי של Question Mark and the Mysterians משנת 1967 (כמו גם את הלהיט של Question Mark and the Mysterians משנת 1967, " 96 Tears "). הוא גם יצא לאור כסינגל ב-1998, ולאחר מכן הופיע ב-Astro Lounge . זה היה השיר האחרון באלבום וגם הקצר ביותר (בשנייה אחת). השיר הוקלט לראשונה על ידי ארבע העונות ב-1966 וזכה לגרסאות כיסוי רבות לאחר מכן. "Diggin' Your Scene" הופיע בפרק 17 של העונה הראשונה של תוכנית הטלוויזיה זהות בדויה. "Come On, Come On" הוצג בפרסומת של גאפ ובסרטים שקרן בריבוע, ואחי איפה האוטו שלי. השיר שימש גם בפרק "Queen Bebe" מסדרת הטלוויזיה המצליחה קים פוסיבול. האלבום קיבל שלושה עיטורי פלטינה על ידי RIAA. הסינגל "All Star" הגיע למקום ה-4 בבילבורד הוט 100 בארצות הברית באוגוסט 1999. Novak, Ralph (1999-07-19). "Picks and Pans Review: Astro Lounge". People.com. נבדק ב-2023-01-18. "Smash Mouth's GRAMMY Awards History". "Gold & Platinum - RIAA". Recording Industry Association of America. נבדק ב-3 בספטמבר 2022. {{cite web}}: (עזרה) "Billboard Hot 100 - Billboard". Billboard. נבדק ב-3 בספטמבר 2022. {{cite web}}: (עזרה) Astro Lounge ב-YouTube האתר הרשמי של Smash Mouth מידע על האלבום Astro Lounge באתר MusicBrainz מידע על האלבום Astro Lounge באתר AllMusic האלבום Astro Lounge באתר Discogs האלבום Astro Lounge באתר ספוטיפיי